Unii străini care au cumpărat pământ în România s-au orientat către afaceri de nişă, dar profitabile. Un belgian cultivă şofran în Caraş-Severin. "Aurul roşu" e cel mai scump condiment din lume, un kilogram poate costa 40 de mii de euro.

Șofranul, cel mai scump condiment din lume EMBED VIDEO LINK CU VIDEO Embed: Link:

Belgianul Vincent Dubuisson, fost ofițer de armată, tocmai a încheiat recoltarea șofranului de pe plantația sa din Berzovia.

Vincent s-a stabilit în România în 2005 și a început să cultive șofran în urmă cu 3 ani. A fost ajutat de soția sa, care este româncă, și a plantat întâi doar 200 de metri pătrați. Acum, a ajuns la o suprafață de 20 de ori mai mare. Producția a crescut și ea. Obține un kilogram de șofran pur din aproximativ 200 de mii de plante.

În funcţie de calitate şi de cantitate, preţul variază între 5 euro şi 30 de euro gramul.

Șofranul de Berzovia ajunge în bucătăriile restaurantelor de lux din Belgia și România. Loredana și Vincent au și clienți care îl cumpără în scop terapeutic.

Anul acesta, Vincent a înființat o pepinieră de bulbi pentru a ajuta și alți agricultori să cultive șofran. În județul Gorj, floarea din care se obține sofranul crește pe 20 de hectare îngrijite de un spaniol.

La nivel mondial, producția anuală de șofran este de cel mult 300 de tone, iar cele mai mari cantități sunt obținute în Spania și India.

ŞTIRILE ZILEI